नरेला के A5 ब्लॉक में रहने वाला सरबजीत का परिवार सब्जी मंडी में सब्जी लगाकर गुजारा करता है। आज किसी बात को लेकर सरबजीत से उसका छोटा बेटा राजा झगड़ा कर रहा था और अपने पिताजी को गालियां दे रहा था। जब बड़े बेटे सुरेंद्र ने यह सब देखा तो उसने छोटे भाई राजा को धमकाना शुरू किया और कहा कि वह पिताजी को गालियां क्यों दे रहा है। इसी मुद्दे पर दोनों भाइयों में झगड़ा हो गया। तभी छोटा भाई घर से दूर गया और थोड़ी देर बाद एक चाकू हाथ में लेकर आया और घर से बाहर सड़क पर खड़े अपने बड़े भाई सुरेंद्र पर चाकू से कई वार कर दिए । इसके बाद राजा मौके से फरार हो गया। सुरेंद्र को तुरंत नरेला के सत्यवादी राजा हरिश्चंद्र अस्पताल ले जाया गया जहां डॉक्टर ने सुरेंद्र को मृत घोषित कर दिया।